  Майя Бывальцева 7-тӥ оштолэзе Удмуртиын «Единая Россиялэн» праймеризаз пыриськисьёс куспын радъям споръяськонъёс кутскозы. Со сярысь ивортэ партилэн улосвыл ёзэтэзлэн пресс-службаез. Нырысетӥ нуналаз дышетонлэн луонлыкъёсыз но ӟечлыкез сярысь куать адями вераськоз: Россиысь Федераци Кенешын Удмуртилэсь сенатор Александр Волков, Удмурт кун университетлэн ректорез Галина Мерзлякова, «Центр» корпорацилэн кивалтӥсез Александр Прозор но нылпи садъёслэн ыстэм муртъёссы Светлана Ковязина, Ирина Кононова, Елена Хурмеева. 8-тӥ оштолэзе, дебатъёслэн кыкетӥ нуналаз, Удмуртиысь кун филармоние люкаськозы Александр Волков, Галина Мерзлякова, элькунысь Кун Кенешлэн тӧроезлэн нырысетӥ воштӥсез Светлана Кривилёва, улосвыл парламентысь «Единая Россия» фракцилэн кивалтӥсез Елена Дербилова, «Нимысьтыз лэсьтӥськонъя федерал агентство бордын ужась Урал интывылъя нимысьтыз лэсьтӥськонъя валтӥсь управление» кун предприятилэн кивалтӥсез Алексей Прасолов, Вузкаронъя но ужлыкъя «Беларусь» центрлэн кивалтӥсез Людмила Ковалевская. Пумиськон тазалыкез утён но демографи ужпумъёслы сӥземын луоз. Праймеризэ пыриськон понна куриськонъёсты кутон 28-тӥ оштолэзе йылпумъяське. Нырысь-валысь куара сётон 28-тӥ куартолэзе ортчоз. Азьвыл чакланъёсъя, отчы 300 пала адями пыриськоз. Тодэ вайытом, праймеризэ котькуд мылкыд карись бырйись пыриськыны быгатэ. Со улсын партия каткылдытӥсь ёзэсэ депутатэ «Единая Россиялэсь» кандидатъёссэ быръёз. Кылем арын «Единая Россия» партилэн нырысь-валысь кура сётонэз элькунын 22-тӥ куартолэзе ортчиз. Участокъёсы 100 сюрслэсь трос бырйисьёс вуылӥзы. Тегъёс: Политика Ижкар Удмуртия ЕдинаяРоссия  